**IdeaFund White Paper**

<https://ideafund.io/coming-soon> [/**/**](https://ideafund.io/coming-soon//)

**הכאב, הבעיה:**

מעט מאוד אנשים יכולים לעזוב הכול ולהקים סטרטאפ!

בישראל יש כ 5,000,000 מיליון בוגרים.

יוצאים מקו הזינוק, בדרך להקמת סטרטאפ שישנה את העולם, כ- 1000 סטרטאפים בשנה. זה כ 0.02%  מהאוכלוסייה אשר מצליחה לעזוב הכול ולהקים סטרטאפ.

99.98% מהאנשים נותרים מחוץ למשחק, ולפעמים בדיוק אצלם יש רעיונות מעולים.

לפי העתידן, פרופ' דויד פסיג, בכלל **הם** אלו שמחזיקים יותר רעיונות שישנו את העולם מאשר האנשים שיכולים לעזוב הכול ולהקים סטרטאפ.

זה ככה בכל העולם. אנחנו מתחילים בישראל.

דוגמאות (יש מיליונים!) ל- 99.98% מהאנשים שלא יכולים להתאבד על סטרטאפ:

1. עובד 20 שנה בניהול פס מיחזור ברמת חובב רואה שאם הוא מחבר לטכנולוגיה הקיימת טכנולוגיה בתחום הבניה שנתקל בה באינטרנט, הוא משנה את התעשיה.

2. מתמחה בכירורגיה שחשב על מכשיר שיכול לשפר את הניתוח, אם משתמשים בטכנולוגית אולטרה סאונד שהוא ראה אצל סטארט אפ בתחום כלי עבודה.

3. פועל משאית זבל שמסתובב עם רעיון שיכול לייעל את הקיים בתחום.

4. עובדת סוציאלית שרואה איך אפליקציה יכולה לשפר את התפקוד מול המטופלים ע"י חיבור ג'או-לוקיישן לכל פעילויות אחה"צ של בני נוער.

5. בני נוער שמסתובבים עם רעיון שמישהו מעל גיל 25 בכלל לא מבין ואין להם שום דרך להרים סטרטאפ.

**הם לא יזמים, לא בעלי ממון, עסוקים, קבורים ביום - יום, הם ה- 99.98%.**

**הפתרון**:

הקמת קרן השקעות הנותנת הזדמנות ל 99.98% מהאנשים.

**איך:**

IdeaFund בנויה מ-3 מערכות- "מכונות" נפרדות, לא קשורות, עם פוטנציאל סקיילביליות כמעט אין סופי, אשר החיבור ביניהן יוצר את הקסם:

מכונה #1- אוספת ומסננת רעיונות

מכונה #2- מתוך מאגר כוכבים, מחברת שותף-פאונדר/צוות לרעיונות הנבחרים

מכונה #3- "מועדון ההשקעות של IdeaFund"

\*המערכת השלישית היא מכונה לגיוס כסף להשקעות במיזמים. גייסנו מספיק כסף להקמה ולסבב ההשקעות הראשון, נתחיל לדבר על המערכת השלישית אחרי שנוכיח שאפשר לייצר deal flow איכותי ממקום שאף אחד לא מסתכל לשם.

**מכונה #1: סינון יהלומים מתוך פחם**

**מערכת היברידית המשלבת AI ומערך "חוכמת המונים מקצועיים" שעובדת כך:**

אנחנו יוצאים בקריאה- shout out - ל 99.98%, אנשים רגילים שלא יכולים לעזוב הכול ולהקים סטרטאפ, ומציעים להם **הצעת ערך חריגה:**

**יש לך רעיון שיכול לשפר את העולם??? אנחנו נקים חברה, נחבר פאונדר\CEO (מהמאגר שלנו) שיוביל אותה, נשקיע ברעיון שלך 100K$, ואתה תחזיק ב 10% מהחברה ללא שום דרישה ממך.**

בזכות הצעת הערך החריגה שלנו ותכנית מדיה חדה, יגיעו אלפי רעיונות לטופס ההרשמה החכם שלנו. רובם לא רלוונטיים.

מערכת ה AI מסננת את הרעיונות ה"ממש לא רלוונטיים" ע"י ניתוח וסינון השאלות שנשאל מגיש הרעיון בטופס החכם (הם לא הולכים לפח, נחזור אליהם בהמשך).

במורד משפך הסינון, בשלב השני, נמצאים כ-200 אנליסטים עם ניסיון, תשוקה והבנה עמוקה בעולמות הסטרטאפים.

כל אנליסט שיעבור את תהליך הקבלה של IdeaFund יחתום על הסכם NDA פשוט ויקבל סיסמה לאתר וגישה ל- 50 רעיונות שעברו את סינון ה- AI הראשוני. כל אנליסט מקבל רעיונות שמתאימים לתחומי המומחיות שלו כפי שציין בתהליך ההרשמה. . הרעיונות יוצגו לאנליסטים במערכת גיימיפיקציה מגניבה ונוחה באתר, גם במובייל.

לכול אנליסט יש 2 מטלות:

1.לדרג את הרעיונות מ 1 (הרעיון הטוב ביותר) ועד 50.

2.לענות על שאלון לגבי הרעיונות שזוהו כ- Top 10 שלו, שאלון בו הוא ממלא מספר רובריקות מובנות- מקוריות, תחרות, בידול, פריצת דרך, מרקט פיט, סקיילביליות, עושה טוב ועוד. בשלב זה סוננו 80% מהרעיונות לבחינה ובחירה להשקעה ע"י האדוויזורי בורד.

**הרעיונות שזוהו כ- Top 10 של כול אנליסט עוברים לשלב הבא,**

40 הרעיונות הנותרים, עם דירוג האנליסט, חוזרים למערכת ו 50 רעיונות עוברים לאנליסט הבא והבא.

**טיוב קבוע, ongoing, של הרעיונות במערכת:**

לאחר דירוג 5 אנליסטים שונים, שרעיון קיבל ציון נמוך מ 35 מתוך 50 הרעיונות, הרעיון יוצא מהמערכת ונכנס "למגירה", כנכס לבחינה עתידית של הקרן, לאחר שנה של הייברנציה הרעיון יוצא מהמגירה לעוד סבב במערכת. אולי משהו זז, אולי מחיר של איזה טכנולוגיה שקשורה פותחה או הוזלה...

לכל רעיון יש ID, טוקן, וכך תמיד אנחנו יודעים מי האנליסט שהעביר רעיון שלבסוף נבחר ע"י האדוויזורי בורד.

**שכר טרחה לאנליסטים:** אנליסט שהעביר ב top 10 שלו רעיון שהוא אחד מעשרת הרעיונות שנבחרו להשקעה ע"י האדוויזורי בורד, יוכל לבחור בין שכ"ט של K10 $ או להחזיק אופציות בחברה שתוקם ע"י IdeaFund.

עכשיו יש לנו 10 רעיונות, שקורצו מאלפי רעיונות, שעברו מסננת משוכללת, חכמה, בעלת חורים קטנים מאוד. = (אופטימיזציה המובילה לרעיון עם יתרון מובהק)

**השלב האחרון והמשמעותי ביותר לבחירת המיזמים להשקעה:**

עשרת הרעיונות, הטופ 10, שבחר כל אנליסט מה 50 שהוא בחן, כאשר מחובר לכל אחד מעשרת הרעיונות מסמך הסיכום שלו, מגיעים לאדוויזורי בורד, המורכב מהאנג'לים המצליחים והמוכרים בארץ, מומחים בפיתוח עיסקי, פסיכולוגיה, משפטים ועוד.

**הם ורק הם בוחרים 10 רעיונות להשקעה בסבב**, כל רבעון.

**מכונה #2**

**רעיונות לא שווים כלום בלי צוות.**

**מכונה שניה, מציאת פאונדר\CEO, עם נסיון בתחום הרעיון (מתוך עשרת הרעיונות שנבחרו להשקעה) שעובדת כך:**

ע"י הקמת "פול", מאגר של כוכבים בstand by ,

קצת חיקוי של "נבחרת הדירקטורים של משרד המשפטים" <https://bit.ly/3jYnp37>

אחת הפאונדרים ב IdeaFund היא חברת <https://hunter.co.il/>, חברת השמת הבכירים המובילה בארץ. בשיתוף חברת האנטר יעלו קמפיינים דיגיטליים ומסע PR, יפנו מנהלים של סטרטאפים ויבקשו להיכנס לנבחרת הפאונדרים/CEO,

יגישו מאות תותחים מועמדות כי גם פאונדרים/מנכלי"ם תותחים יודעים שמעל 95% מהסטרטאפים לא צולחים את ה death valley ומתים.

והם פתאום נהיים פאונדרים/מנכלי"ם (לעיתים מעולים) ש"מחפשים את הדבר הבא".

כל מנכ"ל שיפנה יגיע למערך סינון דיגיטלי, UI נוח ודיסקרטי, מי שיעבור את הסינון הדיגיטלי יוזמן להתחיל תהליך קבלה במשרדי האנטר.

מי שהתקבל ל"נבחרת הפאונדרים" מקבל הסבר על אופי ההתקשרות (לפחות 30% אקוויטי בחברה) ונכנס ל stand by, לרשימה החשופה למובילי הקרן בלבד, אשר מכילה פרופיל על המועמד, את תחומי המומחיות שלו, ציון במספר נושאים (יכולת **לנהל**, לגייס צוות, לגייס הון ועוד) הרשימה תכיל בתוך 3 חודשים לפחות 400 כוכבים.

יש מספר מקורות לכוכבים. דוגמא אחת, יש עוד:

בישראל יוצאים כ 1000 סטרטאפים בשנה לדרך. לפי כל הסטטיסטיקות המוכרות כ 950 מהם נסגרים. זה אומר שכל שנה נפלטים לשוק כ 950 נשים ואנשים שעבדו מאוד קשה, ניסו לעשות הכול ונכשלו או יצאו בקטן. אין מורה ככישלון.

ואנחנו יודעים ש 10% (95) מהם תותחי על!

**פרוסס המחבר את 2 המכונות לקסם:**

ברגע שבסוף משפך הסינון הוחלט על 10 רעיונות להשקעה, נכנסים לתהליך עם אנשי האנטר לבחירת 10 פאונדרים מנבחרת הפאונדרים של IdeaFund. **והקסם קורה.**

ל 1000 הסטרטאפים שעומדים על קו הזינוק בכל שנה בישראל מצטרפים 10 סטרטאפים עם **יתרון בלתי הוגן.**

1, הרעיונות סוננו בהתחלה במסננות דקות ע"י מערכת מבריקה, ובסוף אנשים עם המון ניסיון זיהו 10 רעיונות (מתוך כ 5000 ברבעון) עם הכי הרבה פוטנציאל להצליח. לאו דווקא יוניקורן, להקים כל רבעון מספר חברות עם מחזור של כמה מיליוניום ורווחים נאים זו ההבטחה שלנו. אולי גם יהיו יוניקורנים.

2. מי אמר שבעל רעיון או מוביל מיזם יודע לנהל, לגייס הון, לגייס ולנהל צוות???

אצלנו הפאונדר נבחר לאחר בחינה עמוקה של יכולותיו להנהיג מיזם להצלחה בתחום של הרעיון.

3. המיזמים ממומנים בהשקעת פרה-סיד ע"י IdeaFund (היזמים הרגילים שורפים את הרבה זמן בתחילת הדרך על השגת פרה-סיד)

התהליך שעברו הרעיון ופאונדר מציב אותם ביתרון סטטיסטי מובהק להשגת השקעת סיד.

המנכ"ל הנבחר, שבעצם הפך לפאונדר, בשיתוף האדוויזורי בורד, מסכימים על תוכנית לעמידה ביעד הסינגולרי של המנכ"ל לחצי שנה הקרובה:

גיוס סבב סיד של כ 300K$ עד 2M$ (זה קורה בישראל כשלוש פעמים ביום)

הגיוס יגיע לעיתים מ IdeaFundולעיתים ממשקיעים שניתן להם הזדמנות להצטרף מוקדם.

**בקיצור:**

אף מערכת הון לא יודעת להתעסק עם רעיון. המינימום הנדרש הוא יזם שעזב **הכול** וקפץ מהצוק של הקמת סטרטאפ.

**IdeaFund**, מכונה לייצור deal flow איכותי שתכה את הסטטיסטיקה,

deal flow "מהרצפה", ממקומות שאף אחד לא מסתכל לשם כיום.